
S K R A Ć E N I  Z A P I S N I K
od 9. srpnja 2021. godine

sa 2. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 021-02/21-01/01, URBROJ: 2137/22-21-4, od 2. srpnja 2021. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Marina Bušić, potpredsjednica Općinskoga vijeća,
3.  Ivan Mesarov, član Općinskog vijeća,
4.  Ivan Baruškin, član Općinskoga vijeća,
5.  Darko Bezjak, član Općinskog vijeća,
6.  Nenad Lukić, član Općinskoga vijeća,
7. Dario Ciganović, član Općinskog vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar,
3. Andreja Vranić, viši računovodstveni referent.
	  
  ODSUTNI:

  1. Željko Šadek, član Općinskog vijeća – opravdano,
  2. Franjo Marčinko, član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 10,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 7 glasova ZA usvojilo zapisnik sa prethodne sjednice.

PREDSJEDNICA: Želi li tko od vijećnika dati izmjenu ili dopunu dnevnog reda.

Predsjednica vijeća predložila je dopunu dnevnog reda.




     14. Donošenje Zaključka o davanju suglasnosti na Odluku o upisu djece u Dječji vrtić ‘’Bregunica’’ Novo Virje za pedagošku 2021./2022. godinu.

Dosadašnje točke dnevnog reda 14., 15.i 16. postaju točke dnevnog reda 15., 16. i 17.

PREDSJEDNICA: Za današnju sjednicu predlažem sljedeći:

DNEVNI RED

1. Svečana prisega člana Općinskog vijeća Općine Novo Virje (koji nije bio prisutan na konstituirajućoj sjednici Općinskoga vijeća),
2. Donošenje Rješenja o izmjeni Rješenja o izboru predsjednika i članova Mandatne komisije Općinskog vijeća Općine Novo Virje,
3. Razmatranje i prihvaćanje Izvješća Mandatne komisije Općinskog vijeća Općine Novo Virje o podnesenom zahtjevu za mirovanje mandata,
4. Izbor predsjednika i članova Odbora za financije i proračun Općinskog vijeća Općine Novo Virje,
5. Izbor predsjednika i članova Odbora za statut i poslovnik Općinskog vijeća Općine Novo Virje,
6. Donošenje Rješenja o imenovanju predsjednika i članova Socijalnog vijeća Općine Novo Virje,
7. Donošenje Rješenja o osnivanju povjerenstva za ravnopravnost spolova i imenovanju predsjednika i članova,
8. Donošenje Odluke o osnivanju i imenovanju Povjerenstva za mlade,
9. Donošenje Izmjena i dopuna Proračuna Općine Novo Virje za 2021. godinu i projekcija za 2022. i 2023. godinu,
10. Donošenje Programa o izmjenama Programa građenja komunalne infrastrukture na području Općine Novo Virje za 2021. godinu,
11. Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2021. godinu za razdoblje od 1. siječnja do 30. lipnja 2021. godine,
12. Donošenje Odluke o početku postupka jednostavne nabave igrala za dječje igralište DV Bregunica,
13. Donošenje Odluke o refundaciji (povratu sredstava) za nabavu radnih bilježnica i drugog obrazovnog materijale te školskog pribora učenicima osnovnih škola s prebivalištem na području Općine Novo Virje u školskoj godini 2021./2022.,
14. Donošenje Zaključka o davanju suglasnosti na Odluku o upisu djece u Dječji vrtić ‘’Bregunica’’ Novo Virje za pedagošku 2021./2022. godinu,
15. Donošenje Zaključka o prihvaćanju izvješća o stanju sigurnosti na području Granične policije Koprivnica za ožujak, travanj i svibanj 2021. godine,
16. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za razdoblje od 1. siječnja do 30. travnja 2021,
17. Razno.

Dnevni red je usvojen sa 7 glasova ZA.

Točka 1.

PREDSJEDNICA: Prelazimo na prvu točku, a to je svečana prisega člana Općinskog vijeća Nenada Lukić koji nije bio prisutan na konstituirajućoj sjednici Općinskoga vijeća.
Nakon pročitanog teksta prisege vijećnik Nenad Lukić izgovorio je ''prisežem'' te potpisao tekst prisege.
Točka 2.

PREDSJEDNICA: Prelazimo na drugu točku, a to je donošenje Rješenja o izmjeni Rješenja o izboru predsjednika i članova Mandatne komisije Općinskog vijeća Općine Novo Virje.
Branko Mesarov, vijećnik Općinskog vijeća Općine Novo Virje dao je mandat u mirovanje. Isto tako Branko Mesarov bio je i član mandatne komisije Općinskoga vijeća Općine Novo Virje. Budući više nije vijećnik, a time niti član mandatne komisije potrebno je umjesto njega izabrati novog člana u mandatnu komisiju.

Da li ima tko kakav prijedlog?

IVAN BARUŠKIN: Odbor za izbor i imenovanja predlaže za člana mandatne komisije vijećnika Ivana Mesarov iz Novog Virja.

PREDSJEDNICA: Da li netko ima drugačiji prijedlog?

Da li predloženi kandidat prihvaća kandidaturu?

Budući da nema drugih prijedloga, a predloženi kandidat prihvaća kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

RJEŠENJE
o izmjeni Rješenja o izboru predsjednika i članova Mandatne komisije Općinskog vijeća Općine Novo Virje

Točka 3.

PREDSJEDNICA: Vezano za stavljanje mandata u mirovanje Branka Mesarov, molim predsjednika Mandatne komisije Daria Ciganović da nam pročita Izvješće mandatne komisije.

DARIO CIGANOVIĆ: Mandatna komisija Općinskoga vijeća Općine Novo Virje utvrdila je da je Branko Mesarov, sukladno članku 79. stavku 7. Zakona o lokalnim izborima (,Narodne novine'' broj 144/12, 121/16, 98/19, 42/20. i 37/21) Općini Novo Virje dostavio obavijest o stavljanju mandata u mirovanje iz osobnih razloga. Zahtjev je zaprimljen dana 25. lipnja 2021. godine. Prema istoimenom članku, stavku 8. predmetnog Zakona mirovanje mandata na temelju pisanog zahtjeva počinje teći od dana dostave pisanog zahtjeva. Branko Mesarov je dana 15. lipnja 2021. godine počeo obnašati svoju vijećničku dužnost na koju je izabran s kandidacijske liste Hrvatske seljačke stranke i Socijaldemokratske partije Hrvatske.
Prema članku 81. stavku 3. Zakona o lokalnim izborima (''Narodne novine'' broj 144/12, 121/16, 98/19, 42/20. i 37/21) člana predstavničkog tijela izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen određuju ga dogovorno, a ako ne postignu dogovor, zamjenjuje ga prvi sljedeći ne izabrani kandidat s liste.
Dana 25. lipnja 2021. godine zaprimljen je dopis političke stranke Hrvatske seljačke stranke kojim se predlaže da zamjena Branku Mesarov bude Ivan Mesarov.
Sukladno tome mandatna komisija je utvrdila da u Općinskom vijeću Općine Novo Virje umjesto Branka Mesarov vijećnički mandat počinje obnašati Ivan Mesarov i to s danom 25. lipnja 2021. godine.
Mandatna komisija predlaže Općinskom vijeću da prihvati izloženo izvješće. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

Z A K L J U Č A K
	o prihvaćanju izvješće Mandatne komisije Općinskog vijeća Općine Novo Virje

Točka 4.

PREDSJEDNICA: Prema odredbama Statuta i Poslovnika Općinsko vijeće bira predsjednika i članove Odbora za financije i proračun. Odbor ima predsjednika i dva člana.
Da li ima tko kakav prijedlog?

IVAN BARUŠKIN: Odbor za izbor i imenovanja predlaže za predsjednika Odbora za financije i proračun Ivana Baruškin, dok za članove odbora predlaže Daria Ciganović i Željka Šadek.

PREDSJEDNICA: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

RJEŠENJE 
o izboru predsjednika i članova Odbora 
za financije i proračun Općinskog vijeća Općine Novo Virje





Točka 5.

PREDSJEDNICA: Prema odredbama Statuta i Poslovnika Općinsko vijeće bira predsjednika i članove Odbora za statut i poslovnik. Odbor ima predsjednika i dva člana.
Da li ima tko kakav prijedlog?

IVAN BARUŠKIN: Odbor za izbor i imenovanja predlaže za predsjednika Odbora za statut i poslovnik Katarinu Kozarić Šabarić, dok za članove odbora predlaže Darka Bezjak i Franju Marčinko. 

PREDSJEDNICA: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa  7 glasova ZA donijelo

RJEŠENJE 
o izboru predsjednika i članova Odbora 
za statut i poslovnik Općinskog vijeća Općine Novo Virje

Točka 6.

PREDSJEDNICA: Prema odredbama Statuta i Poslovnika Općinsko vijeće bira predsjednika i članove radnih tijela Općinskog vijeća. Molim predsjednika Odbora za izbor i imenovanja da dade prijedlog za predsjednika i članove Socijalnog vijeća Općine Novo Virje. 

IVAN BARUŠKIN: Odbor za izbor i imenovanja predlaže za predsjednika Socijalnog vijeća Marinu Bušić, dok za članove Povjerenstva predlaže Katarinu Kozarić Šabarić, Peru Čorba, Katarinu Levačić - Virovec i Josipa Kapitanić.

PREDSJEDNICA: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

RJEŠENJE 
o imenovanju predsjednika i članova Socijalnog vijeća Općine Novo Virje






Točka 7.

PREDSJEDNICA: Prema odredbama Statuta i Poslovnika Općinsko vijeće bira predsjednika i članove radnih tijela Općinskog vijeća. Molim predsjednika odbora za izbor i imenovanja da dade prijedlog za predsjednika i članove Povjerenstva za ravnopravnost spolova Općine Novo Virje. 

IVAN BARUŠKIN: Odbor za izbor i imenovanja predlaže za predsjednika Povjerenstva za ravnopravnost spolova Katarinu Kozarić Šabarić, dok za članove Povjerenstva predlaže Žaljka Hrženjak, Jelenu Turčić, Ivana Mesarov i Maju Kovačević.

PREDSJEDNICA: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

RJEŠENJE 
o osnivanju Povjerenstva za ravnopravnost spolova i imenovanju predsjednika i članova

Točka 8.

PREDSJEDNICA: Prema odredbama Statuta i Poslovnika Općinsko vijeće bira predsjednika i članove radnih tijela Općinskog vijeća. Molim predsjednika Odbora za izbor i imenovanja da dade prijedlog za predsjednika i članove Povjerenstva za mlade Općine Novo Virje.

IVAN BARUŠKIN: Odbor za izbor i imenovanja predlaže za predsjednika Povjerenstva za mlade Općine Novo Virje Katarinu Čorba, dok za članove Povjerenstva predlaže Renatu Ciganović, Ivu Mađerek, Denisa Ptičak i Deana Stružan.

PREDSJEDNICA: Da li netko ima drugačiji prijedlog?

Budući da nema drugih prijedloga, a predloženi kandidati prihvaćaju kandidaturu, dajem ovaj prijedlog na glasovanje.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

RJEŠENJE 
o osnivanju Povjerenstva za mlade Općine Novo Virje





Točka 9.

PREDSJEDNICA: U materijalima smo primili prijedlog Izmjena i dopuna Proračuna Općine Novo Virje za 2021. godinu i projekcije za 2022. i 2023. godinu. 
Radi mogućeg sukoba interesa, a vezano za postupak javne nabave i izvođenje radova na izgradnji mosne vage sa pristupnom prometnicom za Općinu Novo Virje vijećnik Dario Ciganović izlazi iz vijećnice te neće sudjelovati u raspravi i glasanju po točkama dnevnog reda 9. i 10.

ANDREJA VRANIĆ: Ukupni prihodi i primici po prijedlogu II. Izmjena i dopuna Proračuna za 2021. godinu su smanjeni za 23.900,00 kuna, prihodi poslovanja sada iznose 5.641.037,26 kuna,  primici od financijske imovine i zaduživanja iznose 1.000,00 kuna, a prihodi od prodaje nefinancijske imovine iznose 25.000,00 kuna. Unutar prihoda i primitaka  došlo je do smanjenja na tekućim pomoćima iz inozemstva i od subjekata unutar proračuna za 78.900,00 kuna ( smanjenje od 210.900,00 kuna-manje je odobreno za asfaltiranje ceste u Trepčanskoj ulici-odvojak Lukanec, smanjenje od 55.000,00 iz ministarstva demografije za dječje igralište u dječjem vrtiću Bregunica, povećanje za 187.000,00-predan je zahtjev središnjem uredu za demografiju za sufinanciranje plaća u dječjem vrtiću Bregunica). Prihodi od imovine su uvećani za 55.000,00 kuna te sada iznose 1.078.656,00 kuna,  to se povećanje odnosi na rentu od nafte i plina. Ukupni rashodi i izdaci po prijedlogu II. Izmjena i dopuna Proračuna za 2021. godinu su smanjeni za 115.900,00 kuna. Rashodi poslovanja sada iznose 4.793.103,11 kuna. Rashodi za nabavu nefinancijske imovine su povećani za 92.000,00 kune te sada iznose 2.616.624,00 kunu dok su izdaci za financijsku imovinu i otplate zajmova 300.000,00 kuna. Rashodi za materijal i energiju su veći za 600,00 kuna i odnose se na nabavu dezinfekcijskih sredstava i uredskog materijala za lokalne izbore. Rashodi za usluge su uvećani za 18.000,00 kuna a odnose se na Godišnji plan upravljanja imovinom za 2022., Izvješće o provedbi Godišnjeg plana upravljanja imovinom za 2020. godinu, postavljanje klime u mrtvačnici na groblju, te na ultrazvučno mjerenje debljine limova na plovnom objektu skela Novo Virje i izrada izvještaja ultrazvučnog mjerenja debljine limova. Ostali nespomenuti rashodi poslovanja su također smanjeni za 5.500,00 kuna – (smanjen je izdatak za dane općine za 16.000,00 i povećane je trošak lokalnih izbora-isplata naknada biračkim odborima 500,00, Tamburijada 10.000,00 kuna, ). Pomoći unutar općeg proračuna su smanjene za 130.000,00 kuna – sufinanciranje asfaltiranja županijske ceste Trepče. Tekuće donacije su uvećane za 1.000,00 kuna a to povećanje se odnosi na Hrvatsku zajednicu općina (članarina). Rashodi za nabavu nefinancijske imovine su veći za 92.000,00 kuna a odnose se na  izgradnju mosne vage i mjeriteljske kućice u Novom Virju i nabava novog klima uređaja u mrtvačnici na groblju.

PREDSJEDNICA: Ima li pitanja vezano za ovu točku dnevnog reda?

Budući da se nitko nije javio Općinsko vijeće Općine Novo Virje je bez rasprave jednoglasno sa 6 glasova ZA donijelo

IZMJENE I DOPUNE
Proračuna Općine Novo Virje za 2021. godinu
i projekcije za 2022. i 2023. godinu

Točka 10.

PREDSJEDNICA: Prelazimo na desetu točku, a to je donošenje Programa o izmjenama Programa građenja komunalne infrastrukture na području Općine Novo Virje za 2021. godinu.

Kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2021. godinu

Točka 11.

PREDSJEDNICA: Zaključak o usvajanju Izvješća o korištenju sredstava Proračunske zalihe Proračuna Općine Novo Virje za 2021. godinu za razdoblje od 1. siječnja do 30. lipnja 2021. godine primili ste u materijalima. Sredstva nisu korištena. 
Vijećnik Dario Ciganović vraća se u prostorije vijećnice. Otvaram raspravu.


Budući da se nitko  nije  javio  Općinsko vijeće  Općine Novo  Virje  jednoglasno je sa 7 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2021. godinu za razdoblje od 1. siječnja do 30. lipnja 2021. godine

Točka 12.

PREDSJEDNICA: U materijalima smo primili prijedlog Odluke o početku postupka jednostavne nabave igrala za dječje igralište DV Bregunica. Molim pročelnika da obrazloži odluku.


MIROSLAV LUKANEC: Općina se tijekom svibnja ove godine prijavila na natječaj Središnjeg državnog ureda za demografiju i mlade gdje smo tražili fInancijska sredstva za igralo za Dječji vrtić Bregunica u Novom Virju.

Na natječaju smo prošli i odobreno nam je 55.000,00 kuna, te je također potpisan i Ugovor o sufinanciranju sa Središnjim državnim uredom. Sada je na redu postupak jednostavne nabave za to igralo. Isto tako trebalo bi imenovati i treću ovlaštenu osobu.
Nakon kratke rsaprave donesen je zaključak da uz Miroslava Lukanec i Andreju Vranić treća ovlaštena osoba za ovu nabavu bude Katarina Kozarić – Šabarić.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo
ODLUKU
o početku postupka jednostavne nabave igrala za dječje igralište DV Bregunica

Točka 13.

PREDSJEDNICA: Prelazimo na trinaestu točku, a to je donošenje Odluke o refundaciji (povratu sredstava) za nabavu radnih bilježnica i drugog obrazovnog materijale te školskog pribora učenicima osnovnih škola s prebivalištem na području Općine Novo Virje u školskoj godini 2021./2022. Odluka se nije mijenjala sadržajno u odnosu na odluku iz 2020. godine.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o refundaciji (povratu sredstava) za nabavu radnih bilježnica i drugog obrazovnog materijale te školskog pribora učenicima osnovnih škola s prebivalištem na području Općine Novo Virje u školskoj godini 2021./2022.

Točka 14.

PREDSJEDNICA: U materijalima smo primili prijedlog Zaključka o davanju suglasnosti na Odluku o upisu djece u Dječji vrtić ‘’Bregunica’’ Novo Virje za pedagošku 2021./2022. godinu.
Dječji vrtić je popunjen, tokom ove i početkom iduće godine biti će pun kapacitet.

IVAN BARUŠKIN: Svima koji za to imaju potrebu treba biti omogućen upis u Dječji vrtić.


Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ZAKLJUČAK
o davanju suglasnosti na Odluku o upisu djece u Dječji vrtić ‘’Bregunica’’ Novo Virjeza pedagošku 2021./2022.






Točka 15.

PREDSJEDNICA: Prelazimo na petnaestu točku, a to je donošenje Zaključka o prihvaćanju Izvješća o stanju sigurnosti na području postaje Granične policije Koprivnica za ožujak, travanj i svibanj 2021. godine.

PREDSJEDNICA: Otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ZAKLJUČAK
o prihvaćanju Izvješća o stanju sigurnosti na području postaje Granične policije Koprivnica za ožujak, travanj i svibanj 2021. godine

Točka 16.

PREDSJEDNICA: Prelazimo na šesnaestu točku, a to je donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za razdoblje od 1. siječnja do 30. travnja 2021.


PREDSJEDNICA: Otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ZAKLJUČAK
o prihvaćanju Izvješća o Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za razdoblje od 1. siječnja do 30. travnja 2021

Točka 17.

PREDSJEDNICA: Da li ima netko za reći nešto pod razno?

OPĆINSKI NAČELNIK: Trenutno radim ono što sam zadužio. Radi se na šodrenju puteva, kamioni su prošli. Isto tako asfaltirati će se Ulica Trepčanska – Odvojak Lukanec. Dječje igralište za DV Bregunica je u postupku nabave.

PREDSJEDNICA: Što je sa mosnom vagom?

OPĆINSKI NAČELNIK: Mosna vaga je u postupku, provodi se javna nabava za izgradnju.

PREDSJEDNICA: Što je sa vagom na Medvedički?

OPĆINSKI NAČELNIK: Bio sam u Agronomu i kod načelnika Molvi Ivančan Zdravka vezano za tu temu, to ćemo pokrenuti, prvo treba riješiti papire, trebamo dobiti suglasnost od Agronoma i Općine Molve da možemo pokrenuti radove.
Isto tako, kontaktirao sam sa vatrogascima u Crncu, oni bi htjeli da se bikarnica u Crncu prevede na Općinu Novo Virje. To je trenutno vlasništvo Veterinarske stanice Đurđevac. Bio sam kod direktora Veterinarske stanice, to bi mogli kupiti po nekoj simboličnoj naknadi. Vatrogasci bi tamo držali vatrogasnu opremu.

IVAN BARUŠKIN: Razgovarao sam sa gospodinom Kolar vezano za križ na groblju, da se to uredi, da nam dade neko idejno rješenje.

DARKO BEZJAK: Vezano za Tamburijadu, održao sam sastanak sa vatrogascima, oni su spremni sudjelovati u toj manifestaciji.

PREDSJEDNICA: Mogu sudjelovati i mladi, žele se aktivirati.

DARKO BEZJAK: Naravno da može, sve će ovisiti o epidemiološkoj situaciji, držimo fige da bude dobra.

PREDSJEDNICA: Samo bih Vas obavijestila da smo imali posjetu obitelji Markov Dragutina iz Medvedičke, a vezano za njihovu situaciju, odnosno radi smještaja.

IVAN MESAROV: To je komplicirana situacija, bolje se ne miješati.

PREDSJEDNICA: Objasnili smo joj da da to nije u našoj nadležnosti, odnosno da mi tu puno ne možemo napraviti.

[bookmark: _GoBack]Budući da se više nitko nije javio za riječ, predsjednik Općinskog vijeća Općine Novo Virje, Katarina Kozarić- Šabarić završava sjednicu u 10,40 sati.

Dovršeno.

ZAPISNIČAR:
Miroslav Lukanec
PREDSJEDNICA:
Katarina Kozarić-Šabarić















